*Муниципаль тур*

**Татар телендә гомуми белем бирү оешмаларында укучы балалар өчен**

**татар теленнән олимпиада биремнәренең ҖАВАПЛАРЫ**

**2024-2025 нче уку елы**

**7 нче сыйныф**

**Максималь балл – 60**

**I. ТЕСТ (20 балл)**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1 | 2 | 3 | 4 | 5 | 6 | 7 | 8 | 9 | 10 |
| **1** | **3** | **4** | **2** | **3** | **3** | **3** | **2** | **3** | **1** |

**II. Теоретик бирем.**

Сүзтезмә турында языгыз. Фикерегезне мисаллар белән дәлилләгез. (**8 балл**)

Укучы мәктәп программасы, дәреслекләрдә бирелгән материалны мөмкин кадәр тулы чагылдырган очракта, мисаллар белән дәлилләгәндә, биремгә иң югары балл куела. Төгәлсезлекләрнең күләменә карап, баллар саны киметелә. Мәгълүмат бөтенләй булмаган очракта, укучыга 0 балл куела.

**I****II. Уйлагыз һәм җавапларны языгыз.**

1. Сүз һәм андагы басымның урынынтәңгәлләштерегез, җавапны саннар белән языгыз.

**(5 балл)**

|  |  |
| --- | --- |
| А) шатлыклы | 1) беренче иҗектә |
| Ә) карамастан | 2) икенче иҗектә |
| Б) кемдер | 3) өченче иҗектә |
| В) бакчачылык | 4) дүртенче иҗектә |
| Г) әбиләребез | 5) бишенче иҗектә |

**Җавап :**  **32145**

**IV. Гамәли-иҗади бирем.**

1. Җәя эчендәге сүзләрнең дөресен сайлап, астына сызыгыз. **(4 балл)**

Май-матур (килергә тырыша / **аяк** **басты** / юлга чыкты) туган ягыма!

Майсыз кар бетми, дигән сүзне дөресләгәндәй, урмандагы коры елга төбендә дә карның эзе калмады. Җирне сусыл яшь үлән, агачларны озын һәм кызгылт песиләр, яшел яфраклар каплады. Хәзер кая карама,шунда (кар / **чәчәк** / яфрак). Табигать нинди (матур / саф / **иркен**) сулый! Хәтта сылу каеннар да (салкынча / **җылымса** / кызу) матур көннәр җитүенә чынлап ышанды, җилемле һәм хуш исле яфрагын ача башлады. *(Г. Хәсәнов*)

2. Шигырьне укыгыз һәм күп нокталар урынына тиешле хәрефләрне куегыз. **(4 балл)**

Һичкайсыгыз таныш түгел хәсрәт берлә,

Утыргансыз матур гына, рәт-рәт берлә;

Кышкы кичнең озЫнлыгын сизмисез дә

ӘНкәгезнең сөйләгәне әкият берлә.

Тышта иСсен ачы җилләр, туЗсын карлар,

Өй түбәсе саламнары килсен тар-мар,

Суыклыктан очар кошлар оча алмасын,—

Сезнең урын җылы, әйбәт,— ни кайгы бар? (*Г. Тукай*)

3. *Тышта и...сен ачы җилләр, ту...сын карлар, Өй түбәсе саламнары килсен тар-мар* шигъри юлларыннан аергычларны аерылмышлары белән күчереп языгыз. (**2 балл**)

**Ачы** (җилләр), **өй түбәсе** (саламнары).

4. Шигырьдән искергән сүзне күчереп языгыз. (**2 балл**)

**берлә**

5. *Озынлыгын* сүзен мәгънәле кисәкләргә аерып языгыз, шартлы билгеләр белән күрсәтегез, морфологик анализ языгыз. **(4 балл)**

**озын –** тамыр**, -лык –** сүз ясагыч кушымча**, -ын –** бәйләгечкушымча**.** *Уртаклык исем, ясалма, төшем килешендә, берлек санда, 3 зат тартым белән төрләнгән***.**

6. Ирен гармониясенә буйсынган сүзне күчереп алыгыз. **(2 балл)**

**озынлыгын**

7. “Яраткан һөнәрем” темасына 8-9 җөмләдән торган инша языгыз. (**9 балл**)